**PRILOG 6-K**

PROGRAM SIGURNOSTI ODOBRENOG PRIJEVOZNIKA

Uvod

Ovaj obrazac programa sigurnosti odobrenog prijevoznika osmišljen je kako bi vam pomogao da opišete i ocijenite svoje postojeće mjere opreza na temelju kriterija za prijevoznike utvrđenih u točki 6.5. **Aneksa IV Pravilnika o standardima iz sigurnosti civilnog zrakoplovstva**. Svrha je da osigura da ispunjavate zahtjeve prije nego što budete predmet službene provjere.

Podnositelj zahtjeva dostavlja Direkciji za civilno zrakoplovstvo Bosne i Hercegovine program sigurnosti. Program opisujе metode i postupke kojih se prijevoznik pridržava kako bi ispunio zahtjeve utvrđene Pravilnikom o standardima iz sigurnosti civilnog zrakoplovstva.

Program sigurnosti odobrenog prijevoznika zaštićen je od neovlaštenog pristupa i upotrebljava se samo unutar poduzeća jer sadržava informacije relevantne za sigurnost. Sva lica kojima su povjereni zadaci sigurnosti civilnog zrakoplovstva moraju imati dokazivo poznavanje sadržaja iz sigurnosti i sposobnost da ga primijene.

Upute za popunjavanje:

* Ako se određeni postupci ne primjenjuju na vašu operativnu lokaciju, to mora biti naznačeno u programu sigurnosti odobrenog prijevoznika.
* Ako u budućnosti izmijenite poglavlje ovog programa sigurnosti, zabilježite datum promjene odgovarajućeg poglavlja u sadržaju i dostavite cijeli program sigurnosti prijevoznika s izmjenama Direkciji za civilno zrakoplovstvo Bosne i Hercegovine. **Dodatno, izmjene programa sigurnosti odobrenog prijevoznika moraju biti istaknute bojom.**

**Sadržaj**

|  |  |  |
| --- | --- | --- |
| Poglavlje | Sadržaj | Datum posljednje izmjene |
| 1 | Kontakt podaci |  |
| 2 | Osoblje |  |
| 3 | Prijevoz i sigurnost zračnog tereta i pošte |  |
| 4 | Ograničeno skladištenje/prekrcaj zračnog tereta i pošte |  |
| 5 | Interno osiguranje kvalitete |  |
| 6 | Unutarnja prijetnja i kultura sigurnosti |  |
| 7 | Dodaci: državni zahtjevi |  |

POGLAVLJE 1.

**Kontakt podaci**

1.1 Naziv, registrirana adresa i podaci za kontakt prijevoznika

Molimo da navedete naziv, punu adresu i podatke za kontakt (telefon, e-pošta itd.) sjedišta poduzeća. Napominjemo da će se vašem poduzeću izdati odobrenje pod službenim imenom poduzeća upisanim u trgovački registar. Mali ili samostalni poduzetnici odobravaju se kao prijevoznici pod svojim imenom i prezimenom (kako je navedeno u dozvoli za obavljanje djelatnosti).

Molimo da navedete PDV broj/broj pri privrednoj komori/broj iz registra poslovnih subjekata (ako se primjenjuje).

1.2 Lice odgovorno za provedbu programa sigurnosti odobrenog prijevoznika (rukovoditelj sigurnosti)

Navedite ime i prezime i podatke za kontakt (telefon, e-pošta itd.) lica odgovornog za sastavljanje programa sigurnosti, njegovu provedbu i sukladnost.

1.3 Samopredstavljanje poduzeća

Molimo da navedete detaljne informacije o konkretnim poslovnim aktivnostima svog poduzeća, posebno:

* vrste tereta koje prevozite (npr. žive životinje, kvarljiva roba, opasne tvari itd.),
* podugovarate li (ili namjeravate podugovarati) prijevoz zračnog tereta ili zračne pošte na koju su primijenjene sigurnosne kontrole trećim stranama (tj. drugom odobrenom prijevozniku ili reguliranom agentu).

1.4 Operativna lokacija (ispuniti ako nisu istovjetni točki 1.1)

1.4.1 Molimo navedite

* naziv i punu adresu svih operativnih lokacija u Bosni i Hercegovini (ako je primjenjivo);
* približan broj zaposlenika na svakoj operativnoj lokaciji (u trenutku uspostave ovog programa sigurnosti);
* vrstu i približan udio operacija koje se provode na svakoj operativnoj lokaciji (kao postotak ukupnog broja operacija).

1.4.2 Molimo navedite:

* naziv i punu adresu svih operativnih lokacija u svakoj državi koja nije država koja izdaje odobrenje (ako je primjenjivo);
* približan broj zaposlenika na svakoj operativnoj lokaciji (u trenutku uspostave ovog programa sigurnosti);
* vrstu i približan udio operacija koje se provode na svakoj operativnoj lokaciji (kao postotak od ukupnog broja operacija).

POGLAVLJE 2.

**Osoblje**

Postupak zapošljavanja i obuke osoblja provodi se sukladno Poglavlju 11 Aneksa IV Pravilnika o standardima iz sigurnosti civilnog zrakoplovstva, kako je opisano u nastavku.

2.1 Zapošljavanje

Molimo opišite postojeći postupak zapošljavanja osoblja i kako se njime osigurava sukladnost s točkama 11.1.8, 11.1.9 i 11.1.10 Aneksa IV Pravilnika o standardima iz sigurnosti civilnog zrakoplovstva.

Evidencija o zapošljavanju i obukama osoblja, uključujući rezultate svih testova procjene, mora se čuvati najmanje tijekom trajanja ugovora. Opišite kako se postupcima osigurava sukladnost s točkom 11.1.10 Aneksa IV Pravilnika o standardima iz sigurnosti civilnog zrakoplovstva.

2.2 Sigurnosna provjera

Uspješna osnovna sigurnosna provjera zahtijeva se za lice odgovorno za provedbu programa sigurnosti odobrenog prijevoznika (rukovoditelja sigurnosti), kako je navedeno u točki 1.2.

Uspješna standardna sigurnosna provjera potrebna je za lica koje imaju pristup bez pratnje zračnom teretu i pošti na koje su primijenjene potrebne sigurnosne kontrole, kao i za lica koja primjenjuju zaštitu i sve druge sigurnosne kontrole u vezi s tim zračnim teretom i poštom. O tome treba li obaviti osnovnu ili standardnu sigurnosnu provjeru odlučuje Direkcija za civilno zrakoplovstvo Bosne i Hercegovine koja je izdala odobrenje za prijevoznika sukladno primjenjivim propisima Bosne i Hercegovine.

Molimo opišite postupak sigurnosne provjere za različite kategorije osoblja i kako se postupkom osigurava da relevantno osoblje u svakom trenutku ima validnu sigurnosnu provjeru.

Ako lice ne prođe sigurnosnu provjeru ili nadležni organ povuče sigurnosnu provjeru, prava pristupa i ulaska se odmah oduzimaju tom licu i to lice se više ne angažira na aktivnostima koje zahtijevaju uspješno završavanje sigurnosne provjere. Molimo opišite relevantni postupak koji se primjenjuje u takvim slučajevima.

2.3 Kategorije osoblja i obuka

Postoje sljedeće kategorije osoblja koje podliježu odgovarajućim specifikacijama za obuku sadržanima u sljedećim točkama Aneksa IV Pravilnika o standardima iz sigurnosti civilnog zrakoplovstva:

* lice odgovorno za provedbu programa sigurnosti odobrenog prijevoznika (rukovoditelj sigurnosti): obuke sukladne točki 11.2.5;
* osoblje koje ima pristup bez nadzora ili pristup bez pratnje i koje obavlja prikupljanje, prijevoz, ograničeno skladištenje i isporuku zračnog tereta ili zračne pošte na koju su primijenjene sigurnosne kontrole: obuke sukladne točki 11.2.3.9;
* osoblje koje ima prisup pod pratnjom ili pristup pod nadzorom i koje obavlja prikupljanje, prijevoz, ograničeno skladištenje i isporuku zračnog tereta ili zračne pošte na koju su primijenjene sigurnosne kontrole: obuke sukladne točki 11.2.7;
* osoblje koje nema pristup zračnom teretu ili zračnoj pošti na koje su primijenjene sigurnosne kontrole, uključeno u njihov prijevoz ili ograničeno skladištenje: obuke sukladne točki 11.2.7.

Periodična obuka osoblja provodi se sukladno točki 11.4.3(a) Aneksa IV Pravilnika o standardima iz sigurnosti civilnog zrakoplovstva.

Osoblje uključuje vlastito osoblje poduzeća i osoblje pružatelja usluga raspoređeno na operativnoj lokaciji.

Odobreni prijevoznik osigurava da se, na zahtjev, u bilo kojem trenutku Direkciji za civilno zrakoplovstvo Bosne i Hercegovine stavi na raspolaganje ažurirana lista osoblja iz ove točke i odgovarajuća evidencija o obukama.

Molimo opišite postupak i mjere poduzete kako bi se osigurala sukladnost sa zahtjevima iz ove točke u svakom trenutku.

POGLAVLJE 3.

**Prijevoz i zaštita zračnog tereta i pošte**

Pri prikupljanju, prijevozu i isporuci zračnog tereta ili zračne pošte na koje su primijenjene sigurnosne kontrole prijevoznik mora osigurati da u svojim operacijama provodi zahtjeve iz navedenog pod 6.5.2.1, 6.5.2.2 i 6.6 Aneksa IV Pravilnika o standardima iz sigurnosti civilnog zrakoplovstva.

Molimo opišite kako prijevoznik osigurava sukladnost s navedenim pravnim odredbama.

Molimo opišite mjere koje je prijevoznik proveo kada postoji bilo koji razlog za sumnju da je pošiljka na koju su primijenjene sigurnosne kontrole bila predmet nezakonitog manipuliranja i/ili da nije bila zaštićena sukladno navedenom pod 6.6 Aneksa IV Pravilnika o standardima iz sigurnosti civilnog zrakoplovstva, ili oboje.

POGLAVLJE 4.

**Ograničeno skladištenje/prekrcaj zračnog tereta i pošte**

Sukladno navedenom pod 6.0.6 Aneksa IV Pravilnika o standardima iz sigurnosti civilnog zrakoplovstva „ograničeno skladištenje” je ukupno vrijeme koje je strogo neophodno odobrenom prijevozniku da izvrši prekrcaj tereta i pošte s jednog prijevoznog sredstva na ono koje se koristi za sljedeći dio kopnenog prijevoza te pošiljke.

Tijekom ograničenog skladištenja pošiljka se mora zaštititi od neovlaštenog manipuliranja sukladno navedenom pod 6.5.2, 6.6.1 i 6.6.2 Aneksa IV Pravilnika o standardima iz sigurnosti civilnog zrakoplovstva.

Molimo navedite obavlja li prijevoznik operacije ograničenog skladištenja. Ako je primjenjivo:

* molimo opišite sve vrste i načine skladištenja koji se upotrebljavaju na svakoj od lokacija na kojima se to primjenjuje (npr. skladište, kontejner itd.), razloge za njihovu uporabu i uspostavljene relevantne postupke;
* molimo objasnite kako su zračni teret i pošta na koje su primijenjene sigurnosne kontrole zaštićeni od neovlaštenog manipuliranja tijekom ograničenog skladištenja;
* molimo opišite mjere koje je prijevoznik proveo kada postoji bilo koji razlog za sumnju da je pošiljka na koju su primijenjene sigurnosne kontrole bila predmet nezakonitog manipuliranja i/ili da nije bila zaštićena sukladno navedenom pod 6.5.2, 6.6.1 i 6.6.2 Aneksa IV Pravilnika o standardima iz sigurnosti civilnog zrakoplovstva.

POGLAVLJE 5.

**Interno osiguranje kvalitete koje provodi odobreni prijevoznik**

Odobreni prijevoznik mora redovito provoditi interno osiguranje kvalitete, sukladno primjenjivim propisima Bosne i Hercegovine.

Odobreni prijevoznik mora navesti lice odgovorno za interne aktivnosti iz kvalitete u području sigurnosti civilnog zrakoplovstva (ako se razlikuje od lica navedenog pod 1.2).

Odobreni prijevoznik mora osigurati da su usklađeni zakonski zahtjevi za zaštitu zračnog tereta ili zračne pošte na koju su primijenjene sigurnosne kontrole i da su postupci opisani u programu sigurnosti ažurirani. U tu svrhu, prijevoznik mora sastaviti interno izvješće o kvaliteti.

Molimo navedite i opišite provedene aktivnosti kontrole kvalitete, uz osiguravanje da one uključuju i obuhvaćaju sljedeće:

* opseg i učestalost aktivnosti kontrole kvalitete;
* područja i stavke koje treba provjeriti;
* određivanje važnosti pojedinačnih nedostataka (npr. manji, ozbiljan ili vrlo ozbiljan nedostatak);
* odgovornosti za uklanjanje nedostataka i rokove za dovršetak, kao i sve eskalacijske postupke.

Odobreni prijevoznik osigurava da se, na zahtjev, evidencija o unutarnjim aktivnostima za kvalitetu u području sigurnosti civilnog zrakoplovstva u svakom trenutku stavi na raspolaganje Direkciji za civilno zrakoplovstvo Bosne i Hercegovine.

POGLAVLJE 6.

**Interna prijetnja i kultura sigurnosti**

Kako bi se suzbila i ublažila prijetnja koju predstavljaju interni prijestupnici (interna prijetnja), odobreni prijevoznik mora utvrditi odgovarajuće interne propise i povezane preventivne mjere za informiranje i promicanje kulture sigurnosti.

U tu svrhu, prijevoznik provodi preventivne mjere za utvrđivanje interne prijetnje i radikalizacije i za suzbijanje tih prijetnji, kao i sustave za procjenu incidenata relevantnih za sigurnosti civilnog zrakoplovstva. Poduzete mjere i sustavi za procjenu kontinuirano se analiziraju i ispravljaju sukladno sljedećem:

* molimo navedite ime i prezime i podatke za kontakt lica (ako se razlikuje od lica navedenog pod 1.2) ili funkcije odgovorne za koordinaciju tih mjera;
* molimo navedite ime i prezime i podatke za kontakt lica (ako se razlikuje od lica navedenog pod 1.2) ili funkcije odgovorne za procjenu ulaznih izvješća i za pokretanje i koordinaciju mjera koje iz njih proizlaze;
* opišite mjere za podizanja svijesti o sigurnosti osoblja i informacije o internom sustavu izvješćivanja.

POGLAVLJE 7.

**Dodaci: državni zahtjevi**

Navedite sve informacije i politike ili regulatorne dokumente uspostavljene na državnoj razini s kojima se odobreni prijevoznik usklađuje.